---
# System prepended metadata

title: Projektiblogi

---

# Projektiblogi
## Ketterä kehitysprojekti, syksy 2022
### Tekijä: 2108414 Jasu Vihonen

## Sprintti 0 (7.11.-13.11.)

### Työpanokseni ja sitoutumiseni projektiin

Pidimme ensimmäisen palaverin 9.11 ja kävimme porukassa läpi asioita, joita aiomme tuoda esille ensimmäisellä ohjauskerralla. Projekti on vielä alkuvaiheessa. Omia tehtäviäni seuraan azuresta, kunhan saamme kehitysympäristön valmiiksi (tässä vaiheessa ei vielä muokkausoikeuksia).  Työ jakautuu ryhmässä tasaisesti, ja kaikki ovat aktiivisia. Päätimme aiemmin päivällä roolit ryhmässä. Seuraan ryhmämme discordia ja azurea päivittäin, jotta pysyn ajan tasalla siitä, että missä vaiheessa projektimme on.

### Oman työn seuranta ja kehittäminen

Tein clockifyyn jokaiselle projektissa olevalle eri aihealueelle oman taskin, eli esimerkiksi ohjauskerroille on oma ajan seuranta, kuten myös palavereille ja projektityölle.
![](https://i.imgur.com/LxpLhOb.png)


### Reflektio- ja itseohjautuvuusosaaminen

Kehitystiimin jäsenenä vien projektin kehitystyötä eteenpäin. Projektin edetessä suunnittelu ja toteutus teknisille ratkaisuille. Tehtäviin kuuluu myös ongelmista ja mahdollisista uusista ominaisuuksista keskustelu.

### Omien työtehtävien hallinta

Rooliini kehittäjänä kuuluu työtehtävien ja tuotteen eteenpäin vieminen. Työ on niin sanotusti itse-organisoituvaa, eli tuoteomistajan kautta saan tehtävät ja teen niitä.

### Oma viestintä

Olemme aktiivisia ryhmämme Discord -kanavalla, jossa pidämme palaverit sekä kirjoitamme tekstikanaville aiheeseen liittyviä asioita. Pyrin vastaamaan ryhmän viesteihin aktiivisesti päivittäin. 

## Sprintti 1 (14.11.2022 - 21.11.2022)

### Työpanokseni ja sitoutumiseni projektiin

14.11 meillä oli tapaaminen Reijolan koulun rehtorin sekä oppilaiden kanssa. Tapaamisessa oppilaat esittelivät meille tarinan pelistä, sekä myös hahmoja, vihollisia ja muita yksityiskohtia. Pidimme 16.11 ensimmäisen daily scrumin tiimimme kesken. Jaoimme tiimimme kesken tarkemmin eri tehtäviä azuresta, joten omien tehtävien suorittaminen helpottuu, kun tietää mitä lähtee tekemään. Kerromme ryhmässä toisillemme keskustelukanavilla, jos meillä ilmenee ongelmia projektissa. Tämä varmistaa sen, että tehtävät tulee tehdyksi ajallaan.

### Oman työn seuranta ja kehittäminen

Seuraan clockifyssä käyttämääni aikaa melko tarkkaan jokaisen eri tehtävän osalta. Lisäsin muutaman uuden taskin. Clockifyyn on lisätty nyt 5 eri taskia eri ajankäyttöön kuuluviin osa-alueisiin. Ajankäyttöä on seurataan kehitystyön, daily scrumien, palaverien, ohjausaikojen ja tehtävänantajan palaverien puolesta.
![](https://i.imgur.com/7GLgVep.png)


### Reflektio- ja itseohjautuvuusosaaminen
Kehitystiimin jäsenenä vien projektin kehitystyötä eteenpäin. Projektin edetessä suunnittelu ja toteutus teknisille ratkaisuille. Tehtäviin kuuluu myös ongelmista ja mahdollisista uusista ominaisuuksista keskustelu. Työroolini projektin osana on olla osa kehitystiimiä, joka vie annettuja tehtäviä sekä projektia eteenpäin. 


### Omien työtehtävien hallinta

Olen pitänyt kirjaa tehtävistäni clockifyn avulla ja azuressa arvioidun työajan seurannalla. 

### Oma viestintä

Olen ollut aktiivinen ryhmämme viestinnässä, jos asia on koskenut minua jollain tavalla. Olemme pitäneet ensimmäisen sprintin aikana useita palavereita, ja olen tuonut niissä oma-alotteisesti ajatuksiani esille projektista. En ole toistaiseksi pyytänyt palautetta muilta, mutta projektin edetessä tämä voisi olla tärkeä taito oman osaamisen kehittämiseksi.

## Sprintti 2 (21.11.-27.11.)

### Työpanokseni ja sitoutumiseni projektiin

Tämän sprintin aikana pääsin kunnolla tekemään omia tehtäviäni projektin suhteen. Työ on jakautunut ryhmässä tasaisesti ja informaatio on kulkenut hyvin ryhmän sisällä. Jos projektissa on ilmennyt ongelmia, niin olemme auttaneet toisiamme parhaamme mukaan.

### Oman työn seuranta ja kehittäminen
Tein lisää taskeja clockifyyn. Pyrin erottelemaan projektiin käyttämäni ajan mahdollisemman tarkasti eri taskeilla.
![](https://i.imgur.com/z4QXfU6.png)
![](https://i.imgur.com/Ta1ECrM.png)




### Reflektio- ja itseohjautuvuusosaaminen

Sprintin aikana opin enemmän azuren käytöstä, ja kuinka esimerkiksi sprintissä voi siirtää product itemeitä to-do -tilasta approved -tilaan, ja myös done -tilaan. Ryhmällemme Azure on ollut kokonaisuutena jokseenkin uutta. Aiemmin en ehkä täysin ymmärtänyt, että mitä minun kehittäjänä pitäisi tehdä Azuressa.

### Omien työtehtävien hallinta
Olen valinnut itselleni azuresta tehtäviä, sekä pyrkinyt jäljittämään käytettyä aikaa Clockifyn avulla. Olen pyrkinyt kehittämään omaa aktiivisuuttani Azuressa koskien työtehtävieni siirtoa approved/to-do -tilasta in progress -tilaan, ja siitä done tilaan.


### Oma viestintä
Olemme olleet aktiivisia ryhmän kesken, jos on tullut mitään ongelmia työskentelyssä niin joko otamme asian yhdessä käsittelyyn, tai sitten tiimikaverin kanssa. Nyt kun olemme saaneet projektin kunnolla kulkemaan ja jokainen tietää omat tehtävänsä, niin viestinnälle ei ehkä ole niin suurta tarvetta, kuin projektin alussa.

## Sprintti 3 (28.11.-4.12.)

### Työpanokseni ja sitoutumiseni projektiin
Tämän sprintin aikana tein zombille kuolemismekaniikat sekä animaatiot ja myös mekaniikat elämäpisteiden vähenemiselle, kun päähahmo ampuu zombia. Töiden jakautuminen on pysynyt edelleen hyvänä, kehittäjänä olen vienyt projektia eteenpäin toiminnallisuuden kannalta. Myös azuressa olen ollut tämän sprintin aikana aktiivisempi, kun olen oppinut sen toiminnasta ja roolistani enemmän kuin aiemmilla viikoilla.


### Oman työn seuranta ja kehittäminen

Olen seurannut työaikaa Clockifyn avullaa, projektissani on tällä hetkellä seitsemän eri taskia, joiden avulla pystyn jäljittämään työaikaani hyvin tarkasti eri toimeksiantojen kohdalla.
![](https://i.imgur.com/Elm7YWu.png)
![](https://i.imgur.com/glf9Kz5.png)



### Reflektio- ja itseohjautuvuusosaaminen

Tämän sprintin aikana opin enemmän omasta roolistani kehittäjänä. Olen tehnyt Azuressa enemmän asioita, päivittänyt backlogia ja ottanut taskeja in progress -tilaan sillä hetkellä, kun olen niiden taskien parissa. Olen myös jättänyt muut taskit to do -tilaan, jos en niitä juuri sillä hetkellä ole tekemässä. Tätä en tehnyt aiemmilla sprinteillä. Ryhmän toiminnan näkökulmasta minun tulisi suoriutua sprintin aikana olevista taskeista ajallaan.

### Omien työtehtävien hallinta
Olen valinnut itselleni azuresta tehtäviä, sekä pyrkinyt jäljittämään käytettyä aikaa Clockifyn avulla. Olen pyrkinyt kehittämään omaa aktiivisuuttani Azuressa koskien työtehtävieni siirtoa approved/to-do -tilasta in progress -tilaan, ja siitä done tilaan.


### Oma viestintä
Olemme olleet aktiivisia ryhmän kesken, jos on tullut mitään ongelmia työskentelyssä niin joko otamme asian yhdessä käsittelyyn, tai sitten tiimikaverin kanssa. Nyt kun olemme saaneet projektin kunnolla kulkemaan ja jokainen tietää omat tehtävänsä, niin viestinnälle ei ehkä ole niin suurta tarvetta, kuin projektin alussa.


## Sprintti 4 (5.12.-11.12.)

### Työpanokseni ja sitoutumiseni projektiin
Tämän sprintin aikana töiden jakautuminen jatkui edelleen melko tasaisena. Omalla kohdallani ei enää ole hirveästi tehtävää, kun projektin loppu lähenee. Ensi sprintin alussa on viimeiset tehtävät omalta osaltani. Oman tehtäväni merkitys on tärkeä, koska se liittyy tämän kyseisen pelin pelattavuuteen ja kokemukseen.


### Oman työn seuranta ja kehittäminen

Olen seurannut ajankäyttöä kuten edellisilläkin sprinteillä, enää ei ole tullut uusia taskeja.
![](https://i.imgur.com/5xV5OlN.png)
![](https://i.imgur.com/QJn8fDd.png)



### Reflektio- ja itseohjautuvuusosaaminen

Olen edellisen sprintin pohjalta ollut aktiivisempi Azuressa, kun opin silloin enemmän omasta roolistani ja mitä minun tulisi tehdä sen lisäksi, että toimin vain projektin kehittäjänä. Roolissani on tärkeää pitää Azurea ajan tasalla, koska se helpottaa asioiden etenemistä ja selkeyttä projektin sisällä.

### Omien työtehtävien hallinta

Olen pitänyt kirjaa clockifyn sekä tämän blogin avulla. Myös Azuressa olen siirtänyt tekemiäni valmiita tuotoksia done -tilaan.

### Oma viestintä
Olen ollut tämän sprintin aikana aktiivinen, koska minulla ilmeni hieman ongelmia äänien kanssa. Sain siihen heti apua, mikä oli mielestäni positiivinen kokemus. Viestintä yleisesti on toiminut ryhmässä moitteettomasti, kun saimme projektin kunnolla alkuun muutama sprintti sitten.

## Sprintti 5 (12.12.-18.12.)

### Työpanokseni ja sitoutumiseni projektiin

Tämän sprintin aikana tein peliin viimeiset toiminnalliset muutokset. Tätä kirjoittaessani (14.12) meidän täytyy ryhmän kanssa saada projekti vielä yhdeksi paketiksi. Oletettavasti meillä on vielä ensi viikon maanantaina tapaaminen rehtorin ja lasten kanssa, jolloin luovutamme tuotteen heille. Työn jakautuminen on pysynyt edelleen tasaisena.

### Oman työn seuranta ja kehittäminen
Olen seurannut clockifyn avulla projektiin käyttämääni aikaa. Olen pyrkinyt erottelemaan niitä erilaisin tehtävien/taskien mukaan.
![](https://i.imgur.com/70stES2.png)
![](https://i.imgur.com/AMlb0yx.png)




### Reflektio- ja itseohjautuvuusosaaminen
Olen jatkanut samaan malliin, kuten aiemmilla sprinteillä, kun opin mitä roolini pitää sisällään. Olen vienyt taskeja backlogista eri tiloihin, ja päivittänyt niitä reaaliajassa sitä mukaan, mitä olen saanut niitä valmiiksi. Roolini vastuulla on, että scrummaster näkee tuotteen kehitysjonon ja on ajan tasalla siitä, miten toimimme tiiminä.


### Omien työtehtävien hallinta

Kuten aiemmilla sprinteillä, olen valinnut itselleni taskeja azuresta ja vienyt niitä eteenpäin sprintin eri tiloissa. Olen pitänyt kirjaa tehtävistä Azuressa.

### Oma viestintä
Viestinnälle ei juuri tässä vaiheessa projektia ole enää niin suurta tarvetta, koska alamme olla loppusuoralla. Jollain luennolla tai ohjaustapaamisella tämä tulikin ilmi, että kommunikoinnin väheneminen on yleistä projektin saavuttaessaan päämääränsä/loppunsa.

## Itsearviointi
Projektin alussa olin avoimin mielin suhteessani tähän kehittäjän rooliin. Olen toiminut kehittäjänä aiemmissa scrum -projekteissa ensimmäisenä vuonna, mutta ne olivat tietenkin laajuudeltaan paljon pienempiä, emmekä tehneet/oppineet läheskään näin paljoa, kun mitä nyt on oppinut. Itse koen, että suoriuduin omasta roolistani kunnialla, mutta vaikeuksilta ei tietenkään voi välttyä. Kehittäjänä toimiminen tässä projektissa oli ehkä itselleni hieman liikaa, koska osaamiseni ei ole ehkä ihan vielä sillä tasolla, jota tämä projekti vaati. Tämä oli toki hyvä kokemus itselleni, koska opin paljon pelikehityksestä lisää kiitos hyvien ryhmäkavereiden, sekä scrum -menetelmä aukesi itselle aivan erilailla, kuin mitä luulin sen olevan. 

Vahvuutena itselleni näkisin motivaation ja halun oppia. Sen puolesta tämä projekti oli mielenkiintoinen, kun saimme tehtävänannon koulun ulkopuolelta. Kehittämiskohteita itselleni olisi omien osaamistaitojeni parantaminen, mutta se varmasti tulee onnistumaan opintojen edetessä ja mitä teen vapaa-ajallani.

Mielestäni onnistuimme ryhmänä tästä projektista säännöllisyyden ja laajojen osaamisalueiden kannalta todella hyvin. Jos jokin tarvitsi apua, niin pystyimme auttamaan toinen toisiamme ja teimme asioita porukassa. Pystyimme myös työskentelemään projektin loppua kohden itsenäisesti, kun aloimme päästä kunnolla vauhtiin.

## Vertaisarviointi

Herbert hoiti Scrummasterin roolin moitteettomasti, oli aktiivinen ja piti tiimiä niin sanotusti kasassa. Azuren ylläpito hoitui häneltä loistavasti. Kehitettävää hänelle en osaa sanoa. 

Panu teki tuotteenomistajan roolissa hyvää työtä, hän hoiti yleensä tapaamiset asiakkaan (Reijolan koulu) kanssa, teki teamsiin palaverit yms. sekä teki hienon alkukohtauksen/intron projektillemme. Kehitettävää hänellä ehkä olisi siinä, että kun teemme projektia tai pidämme palavereita, niin sillon keskityttäisiin oleellisiin asioihin. Tämä ei kuitenkaan itseäni häirinnyt, mutta voisi häiritä ehkä joitain henkilöitä. 

Asmon tehtävänä oli tehdä taustaa/backgroundia projektille, mistä hän suoriutui hyvin. Hänellä hommat lähtivät ehkä hieman hitaasti liikkeelle, mutta hän itsekin sanoi, että ei ole ennen tehnyt taustoja tai backgroundeja sen kummemmin, niin plussaa hänelle kuitenkin siitä, että uskalsi ottaa itselleen tuntemattoman työn käsittelyyn.

Jasperin tehtävänä oli tehdä peliin päähahmo. Hän teki loistavaa työtä sen kanssa, sekä auttoi minua paljon omassa tehtävässäni (vihollisten luominen). Kehitettävää hänelle on vaikea sanoa, koska minusta tuntui että hänellä on ratkaisu kaikkeen. Jasper myös viimeisteli peliä esityspäivän jälkeen.

## Yksilöllisemmät arvioinnit

### Projektiryhmän jäsen (Herbert)
1 . Yleinen panos projektityöhön: 5
Perustelut: Kuten mainitsin aiemmin, niin hän hoiti scrummasterin roolin moitteettomasti. Teki aktiivisesti työtä Azuressa, sekä sen lisäksi teki peliin main menun ja pieniä hienosäätöjä, joita hänen ei olisi edes tarvinnut tehdä
2 . Roolin sopivuus: Hän olisi ollut varmasti myös hyvä kehittäjä, mutta mielestäni hän sopi loistavasti valitsemaansa rooliinsa.
3 . Onnistuminen roolin mukaisissa työtehtävissä: Kyllä. Hän hoiti Azuressa Panun kanssa tehtävät hyvin ja piti projektia ajan tasalla.
4 . Keskeisimmät vahvuudet ja kehittämiskohteet projektityössä: Vahvuuksia hänellä on tietotaito lähes kaikkeen tietojenkäsittelyyn liittyvästä. Kehittämiskohteita en edelleenkään osaa sanoa hänelle.
5 . Omien työtehtävien hallinta: 5. Retrospektiivien avulla hoidimme ryhmässä olevia heikkouksia, joita pyrimme kehittämään.
6 . Työpanos ja sitoutuminen projektiin: 5. Oli aktiivinen ja aina paikalla, veti daily scrumit loistavasti ja hoiti kirjurin tehtävät ohjaustapaamisilla. Azuressa mallikasta työtä, piti Panun kanssa huolen siitä, että Azuren puolella kaikki asiat olivat ok.
7 . Viestintä: 5. Kertoi aktiivisesti ryhmämme discord -kanavalla asioista, jotka liittyivät projektiin. Tai jos azuresta uupui joltain ryhmähenkilöltä joitain asioita.

### Projektiryhmän jäsen (Panu)
1 . Yleinen panos projektityöhön: 4
Perustelut: Teki työnsä mallikkaasti, oli aktiivinen hoitamaan omia työtehtäviään (intro ja azuressa työskentely, sekä tapaamisten järjestäminen). 
2 . Roolin sopivuus: Hän sopi hyvin tuotteenomistajan rooliin. Hän osaa puhua hyvin ja hoiti tapaamiset hyvin ja asiallisesti asiakkaan kanssa sekä ohjauspalavereissa puheenjohtajana. Panu myös teki Azuressa hyvin töitä Herbertin kanssa.
3 . Onnistuminen roolin mukaisissa työtehtävissä: Onnistui mielestäni hyvin. En osaisi sanoa hänelle kehitettävää juuri tämän roolin merkeissä.
4 . Oma näkemys vahvuuksista ja kehittämiskohteista: Panu veti hyvin ohjaustapaamiset, hän osaa puhua ja pitää tilanteen hallinnassa. Hän myös on maltillinen oppija, koska hänellä ei ollut aiempaa kokemusta intron tekemisestä, ja hän teki loistavaa työtä sen osalta. Kehityskohteena ehkä aiemmin mainitsemani, että kun olimme ryhmän kesken niin palavereissa ei välillä pysytty aiheessa. Ei kuitenkaan suuri ongelma, enkä kokenut sitä itse haitalliseksi.
5 . Omien työtehtävien hallinta: 4. Panu hoiti tuotteen omistajana tehtävänsä mallikkaasti. Hoiti tapaamiset ajallaan, oli hyvä puheenjohtaja ohjaustapaamisissa ja oli aktiivinen azuren puolella.
6 . Työpanos ja sitoutuminen projektiin: 4. Oli aina paikalla tapaamisissa ja teki omat tehtävänsä ajallaan.
7 . Viestintä: 5. Piti ryhmän ajan tasalla discord -kanavallamme projektiin liittyvistä asioista.

### Projektiryhmän jäsen (Asmo)
1 . Yleinen panos projektityöhön: 4
Perustelut: Asmo otti itselleen aika vaikean tehtävän, josta hän itse mainitsikin projektin alkaessa. Hän teki kuitenkin hienoa työtä, mikä osoittaa panostuksen tähän projektiin. Hän myös hoiti Azuressa taskeja sprinttien eri tiloissa (to-do, approved, done jne).
2 . Roolin sopivuus: Hän toimi hyvin kehittäjänä, teki aktiivista työtä vaikka aluksi työskentely oli hieman hitaan tuntuista, mutta huomioonottaen sen, että saimme materiaalit vasta noin kuukausi sitten, niin hän suoriutui mallikkaasti tehtävistään.
3 . Onnistuminen roolin mukaisissa työtehtävissä: Teki hyvää työtä. Kehittäjänä hän oli aktiivinen myös azuren puolella tarvittaessa.
4 . Oma näkemys vahvuuksista ja kehittämiskohteista: Asmo on innokas opiskelija, hänestä huomasi että motivaatiota löytyy. Hän myös uskalsi kysyä apua tarvittaessaan. Kehittämiskohteena näkisin hieman tahdikkaamman aloituksen, jotta projektin lopussa ei tulisi kiire.
5 . Omien työtehtävien hallinta: 4. Teki hienoa työtä kehittäjänä backgroundin kanssa, pystyi tekemään azuressa itsenäisesti backlogin päivittämistä
6 . Työpanos ja sitoutuminen projektiin: 4. Oli paikalla tapaamisissa ja teki tehtävänsä/taskinsa hyvin. Hieman hidas aloitus, mutta parani loppua kohden.
7 . Viestintä: 4. Oli melko aktiivinen discord -kanavallamme, kysyi rohkeasti apua jos tuli mutkia matkaan.

### Projektiryhmän jäsen (Jasper)
1 . Yleinen panos projektityöhön: 5.
Perustelut: Jasper teki loistavaa ja ahkeraa työtä päähahmon parissa. Hän myös oli erittäin aktiivinen Azuressa taskien läpiviennissä tuotteen kehitystä koskien. Hän oli aina valmis auttamaan, jos häneltä kysyi apua. Hyvä ryhmäjäsen kaikin puolin.
2 . Roolin sopivuus: En tiedä onko Jasperille sopivampaa roolia kuin kehittäjänä toimiminen. Hän varmasti pystyisi toimimaan myös scrummasterina, mikäli hän niin haluaisi.
3 . Onnistuminen roolin mukaisissa työtehtävissä: Jasper suoriutui mielestäni moitteetta omassa työtehtävässään kehittäjänä. Oli aktiivinen Azuressa, ja näki meistä kaikista ryhmäläisistä eniten vaivaa ja aikaa projektin toimimisen varmistamiseksi.
4 . Oma näkemys vahvuuksista ja kehittämiskohteista: Jasper on lahjakas kehittäjä. Hän tietää pelikehityksestä paljon, ja oli mukava tehdä tätä projektia hänen kanssaan. Opin häneltä paljon myös azuresta ja scrum -työskentelystä. Kehittämiskohteita en osaa sanoa hänelle.
5 . Omien työtehtävien hallinta: 5. Teki tehtävänsä kehittäjänä loistavasti. Jasper teki projektia esityspäivän jälkeen eteenpäin monia kymmeniä tunteja.
6 . Työpanos ja sitoutuminen projektiin: 5. Teki paljon extraa, jota hänen ei olisi esityspäivän jälkeen enää tarvinnut tehdä. Oli aina paikalla tapaamisissa
7 . Viestintä: 5. Piti ryhmän ajan tasalla uusimmista versioista aktiivisesti, kertoi aina mitä hän oli parannellut. Azuressa työskentely itsenäistä, piti sprinttien logit ajan tasalla.